Amcu moet verantwoordelik en in belang van mynwerkers optree - Solidariteit WêreldSolidariteit Wêreld
Tuis › Mediaverklarings › Amcu moet verantwoordelik en in belang van mynwerkers optree
Amcu moet verantwoordelik en in belang van mynwerkers optree
Volgens Du Plessis het Amcu reeds hul lede by ander mynhuise opgeroep om saam hul lede by SibanyeStillwater te begin staak. “Hierdie oproep is onverantwoordelik en nie in enigeen se belang nie. Dit gaan bloot net tot verdere werksverliese lei,” het Du Plessis gesê.
Dit is ook kommerwekkend dat Amcu se staking by Sibanye geken word aan hoë vlakke van geweld waar sewe nie-stakende werkers reeds vermoor is en talle ernstig beseer is, terwyl tientalle huise van nie-stakende werkers afgebrand is. “Hierdie gruwelike miskenning van werkers se reg om te werk, moet tot ʼn einde kom en daarom moet die oorspoel effek na die res van die mynbedryf ten alle koste verhoed word,” het Du Plessis gesê.
Amcu se top leierskap se ideologiese retoriek en populistiese uitsprake is uitgedien en Solidariteit doen daarom ʼn beroep op Amcu se leiers om hul lede en mynwerkers in die algemeen, se werksekerheid eerste te stel.
Verder doen Solidariteit ook ʼn beroep op Amcu-lede om hul gesinne en afhanklikes se belange in ag te neem en nie hul werk op die spel te plaas nie en hul ook nie te laat misbruik vir individue in hul eie geledere, se persoonlike agendas nie.